Januarie 14, 2021 Januarie 1, 2022 ~ Toortsie
Eerstens wil ek sê dat ek besig is met Geestelike Oorlogvoering in hierdie huis in 'n erge graad. As Gesalfde van die Here, as ouderling in Sy Koninkryk, wat ek oor jare verkry het in diens van Hom, nee, nie ouderling in my kerk nie, ouderling in Sy Koninkryk, het ek die outoriteit om dit te doen. Hy het dit vir my gegee. Hy sê in Sy woord wat ek oopsluit sal oopgesluit bly, en wat ek toesluit sal toegesluit bly. Hy sê as ek die satan weerstaan, móét hy luister. Met Christelike gesag as profeet kan ek met oortuiging sê dat hierdie covidgemors van die duiwel is. Daarom beveg ek hom nie net liggaamlik nie, maar geestelik ook. En ek loof en dank God dat Hy my gekies het om deur hierdie siekte Sy mag, Sy krag, Sy almag te demonstreer. Ek loof Hom vir mense vanoor die hele wêreld wat vir my bid en waarvan ek die krag sonder twyfel voel. So, wat help vir my? My God.
My man se liefdevolle sorg. Hy maak vir my kos. Hy vryf my in met Vics. Hy slaan my op die rug as die slym vassit en ek nie meer kan hoes nie. Hy gee my fisio op my rug, kap, kap, kap, kap sodat dit kan loskom. Dankie dr de Kock van Struisbaai vir hierdie raad. Dokter het dit twee keer gesê en ek het nie gereageer nie, maar ek het gehoor. Dit verrig wondere.
Lê op jou maag. As al die ander misluk, dit werk. En ja, ek kan nie meer regtig op my maag lê nie, ek het 'n nekbesering en swak rug. Ek lê sommer so dwars oor die bed met my voete wat eenkant afhang en my kop aan die ander kant. Dit bring geweldige kalmte in my longe. Dan rus ek behoorlik.
Ek neem my medikasie soos die dokter sê. Vitamienes, wat ook alles. Ek neem my suurstof gereeld en stuur die lesing deur aan die dokter, 'n paar keer op 'n dag. Kortisoon. Dankie dr Erna Visser van Bredasdorp. Dankie vir jou omgee, jou liefde, jou bel om te hoor hoe dit gaan.